Diari Oficial de la Generalitat Valenciana


Sumari del DOGV 7422, del 12-12-2014 (2014/11136)

ORDE 21/2014, de 10 de desembre, del conseller d'Hisenda i Administració Pública, per la qual es regulen les operacions de tancament de l'exercici 2014, en relació amb la comptabilitat de la Generalitat.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/12/10/21/dof/vci/html**

### Dades del document

Número de DOGV
:   7422

Data del DOGV
:   12-12-2014

Secció del DOGV
:   I. DISPOSICIONS GENERALS

Número del document
:   2014/11302


Data del document
:   10-12-2014

Organisme emissor
:   Conselleria d'Hisenda i Administració Pública

Tipus de document
:   Ordre

Descriptors 

:   * Conselleria d'Hisenda i Administració Pública
    * legislació

ORDE 21/2014, de 10 de desembre, del conseller d'Hisenda i Administració Pública, per la qual es regulen les operacions de tancament de l'exercici 2014, en relació amb la comptabilitat de la Generalitat. [2014/11460]  
La regulació de les operacions sobre comptabilitat dels gastos i ingressos públics corresponents al final d'este exercici, i les subsegüents de liquidació d'este, concretant la data d'assenyalament d'havers, fa necessari dictar les instruccions oportunes. En virtut d'això,  
  
  
ORDENE  
  
Article 1. Recepció i tramitació d'expedients i documents comptables  
  
El termini per a la tramitació i entrada en les intervencions delegades dels documents comptables pressupostaris i extrapressupostaris finalitzarà el 15 de desembre de 2014. Tot això, sense perjuí de les particularitats derivades, si és el cas, del que disposen els articles següents.  
  
No obstant això, els expedients de reconeixement d'obligacions (OK i ADOK) corresponents a gasto ja compromés jurídicament davant de tercers fins la data a què fa referència el paràgraf anterior, tindran com a data límit d'entrada en les intervencions delegades el 30 de desembre.  
  
Article 2. Recepció i tramitació de documents comptables de capítol I  
Es fixa el dia 12 de desembre com últim dia per a la presentació en les intervencions delegades de les variacions i incidències del capítol I, i s'estén este termini fins al dia 15 de desembre en el cas de les variacions i incidències de nòmina corresponents al personal que presta servicis en els centres i institucions sanitàries.  
  
Article 3. Expedició i tramitació de documents comptables relatius als fons de Caixa Fixa i als Fons a Justificar  
1. Amb relació als fons de Caixa Fixa:  
a) El dia 22 de desembre serà l'últim dia hàbil per a realitzar pagaments a càrrec d'estos fons.  
b) La data d'entrada en les intervencions delegades serà com a màxim fins al dia 29 de desembre, i haurà de finalitzar la seua comptabilització abans del 12 de gener de 2015.  
c) Una vegada que finalitze l'exercici pressupostari i que s'obriga el nou pressupost, amb la finalitat de tindre cobertura per als fons de Caixa Fixa, durant el primer mes de l'any, es donarà màxima prioritat als documents comptables que, segons l'Orde de 3 de febrer de 1999, de la Conselleria d'Economia i Hisenda, són necessaris per a l'obertura d'estes caixes.  
2. Amb relació als Fons a Justificar:  
a) Les propostes de «gastos a justificar» (documents ADOKJ i OKJ) tindran entrada com a màxim en les intervencions delegades el dia 15 de desembre.  
b) Amb relació als lliuraments pendents de justificar, incloent-hi els previstos en l'apartat anterior, hauran de quedar íntegrament justificats, bé amb les justificacions de pagament corresponents, bé amb entrega de taló, pels fons entregats i no justificats, als efectes de tindre entrada en les intervencions delegades amb anterioritat al 16 de desembre.  
  
c) No obstant el que s'ha dit en l'apartat anterior, els fons lliurats a justificar per al pagament d'expropiacions podran presentar-se en les intervencions delegades fins al dia 16 de desembre, el reintegrament dels fons no invertits, i fins al 26 del mateix mes, els comptes justificatius d'estos fons.  
  
Article 4. Tramitació de modificacions de crèdit  
1. S'establix el dia 15 de desembre com a data límit per a la recepció en la Direcció General de Pressupostos de les modificacions de crèdit a què fa referència l'article 16.1.a de l'Orde de 22 de març de 2005, de la Conselleria d'Economia, Hisenda i Ocupació.  
2. La Direcció General de Pressupostos, en tot cas i atenent criteris de política pressupostària, podrà proposar al conseller d'Hisenda i Administració Pública la iniciació d'aquelles modificacions derivades del tancament de l'exercici i necessàries per a donar cobertura pressupostària a compromisos contrets, de reconeixement preceptiu o d'interés general. Així mateix, podrà instar d'ofici l'inici de qualsevol altra modificació de crèdit que considere necessària per a la correcta execució del pressupost, en els termes que preveu l'article 16.1.b de l'esmentada orde.  
  
Article 5. Dels gastos finançats amb fons finalistes  
En relació amb els gastos finançats amb fons finalistes, i considerant el procediment de remissió i justificació a què estan subjectes, les conselleries que els gestionen hauran de remetre a la Direcció General de Pressupostos la relació dels saldos disponibles i d'autorització que no s'executen en el que resta d'exercici, abans del dia 15 de desembre, perquè es puguen realitzar els ajustos necessaris, i així evitar desajustos temporals entre els ingressos finalistes i els gastos afectats per aquells.  
  
  
Article 6. De les variacions de límits establits en l'article 29 del TRLHPGV  
S'establix el dia 15 de desembre com a data límit per a la recepció en la Direcció General de Pressupostos de les propostes de variació de límits establits en l'article 29 del TRLHPGV.  
  
Article 7. De les formalitzacions  
La Intervenció General, per conducte de les seues intervencions delegades, tramitarà aquells documents que siguen necessaris, fins al tancament de l'exercici, en aquells casos d'errors en els documents proposta o documents comptables, sempre que les disponibilitats pressupostàries ho permeten.  
  
  
DISPOSICIONS FINALS  
  
Primera. De les excepcions  
No obstant el que disposa l'article 1 d'esta orde, s'exceptuen del termini previst i podran tramitar-se davant de les intervencions delegades fins al 30 de desembre, aquells documents derivats de:  
a) Expedients de gasto de tramitació anticipada que s'inicien a càrrec del pressupost de l'any 2015 i, si és el cas, posteriors.  
b) Expedients de gasto gestionats per la Secretaria Autonòmica d'Economia i Ocupació finançats amb fons del Servici Públic d'Ocupació Estatal, així com aquells cofinançats pel Fons Europeu d'Adaptació a la Globalització i pel Fons Social Europeu.  
c) Documents comptables en l'agrupació comptable de romanents.  
d) Expedients de gasto derivats de l'aplicació del mecanisme de pagament a proveïdors.  
e) Documents comptables derivats d'expedients de gasto autoritzats per la Comissió Delegada del Consell d'Hisenda i Pressupostos, com a excepció a l'Acord de 31 d'octubre 2014, a partir de l'entrada en vigor d'esta orde.  
f) L'aprovació de modificacions pressupostàries després de l'entrada en vigor d'esta orde.  
  
Segona. Del desplegament d'esta orde  
S'autoritza la Direcció General de Pressupostos i la Intervenció General per a dictar, en els seus respectius àmbits d'actuació, les instruccions i autoritzar les excepcions que calguen per a l'adequat exercici i desenrotllament de les operacions de tancament de l'exercici 2014.  
  
  
València, 10 de desembre de 2014  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI